Държавен вестник, бр. 23, 2016 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  23
Преходен 
разход (Q2)
Стойността на разхода, която 
се намира между постоянния и 
минималния разход, при която 
обхватът на разхода се разделя на 
две зони: „горна зона“ и „долна 
зона“. Всяка зона има характерна 
МДГ.
Постоянен 
разход (Q3)
Най-големият разход, при който 
водомерът работи по задоволите-
лен начин при нормални условия 
на използване, т.е. при стабилни 
или преходни условия на потока.
Разход на 
претоварва-
не (Q4)
Най-големият разход, при който 
водомерът работи по задоволи-
телен начин за кратък период от 
време без повреда.
Специфични изисквания
Предписани условия на функциониране
Производителят определя предписаните 
условия на функциониране на средството за 
измерване, и по-конкретно:
1. Обхват на разхода на водата.
Стойностите за обхвата на разхода трябва да 
отговарят на следните условия:
Q3/Q1 ≥ 40
Q2/Q1 = 1,6
Q4/Q3 = 1,25
2. Обхват на температурата на водата.
Стойностите на обхвата на температурата 
трябва да отговарят на следните условия:
а) от 0,1 °C до най-малко 30 °C, или
б) от 30 °C до най-малко 90 °C.
Водомерът може да бъде проектиран да работи 
извън границите на двата обхвата.
3. Обхватът на относителното налягане на 
водата е обхватът от 0,3 bar до най-малко 10 bar 
при постоянен разход Q3.
4. За източника на захранване: номиналната 
стойност на променливото захранващо напреже-
ние и/или границите на постоянното захранващо 
напрежение.
Максимално допустими грешки (МДГ)
5. МДГ – положителна или отрицателна – за 
обеми, доставяни при разходи между преходния 
разход (Q2) (включително) и разхода на прето-
варване (Q4), е:
а) 2 % за вода с температура ≤ 30 °C;
б) 3 % за вода с температура > 30 °C.
При водомерите не се допуска използване на 
МДГ за системно облагодетелстване на която и 
да е от страните, участващи в сделката.
6. МДГ – положителна или отрицателна – за 
обеми, доставяни при разходи между минимал-
ния разход (Q1) и преходния разход (Q2) (не се 
включва), е 5 % за вода при всяка температура.
При водомерите не се допуска използване на 
МДГ за системно облагодетелстване на която и 
да е от страните, участващи в сделката.
Допустимо влияние на смущения
7.1. Устойчивост на електромагнитно въз-
действие:
7.1.1. Въздействието на дадено електромаг-
нитно смущение върху един водомер трябва да 
е такова, че:
а) изменението на резултата от измерването 
да не е по-голямо от критичната стойност на 
изменението, както е определено в т. 7.1.3, или
б) показанието на резултата от измерването да 
е такова, че да не може да се интерпретира като 
валиден резултат, например моментно изменение, 
което не може да се интерпретира, запаметява 
или предава като резултат от измерване.
7.1.2. След като е бил подложен на електро-
магнитно смущение, водомерът трябва:
а) да възстановява работата си в рамките 
на МДГ, и
б) да запазва всички измервателни функции, и
в) да позволява възстановяване на всички 
данни от измерване, показвани непосредствено 
преди смущението.
7.1.3. Критичната стойност на изменение е 
по-малката от следните две стойности:
а) обема, който съответства на половината 
от стойността на МДГ в горната зона на измер-
вания обем,
б) обема, който съответства на МДГ, отнасяща 
се за обема за 1 минута при постоянен разход Q3.
7.2. Издръжливост:
След провеждане на подходящо изпитване, 
при което се взема под внимание периодът от 
време, определен от производителя, трябва да 
са изпълнени следните критерии:
7.2.1. Изменението на резултата от измерва-
нето след провеждане на изпитване за издръж-
ливост, сравнен с резултата от първоначалното 
измерване, не трябва да надвишава:
а) 3 % при обем, измерван между Q1 (вклю-
чително) и Q2 (не се включва);
б) 1,5 % при обем, измерван между Q2 (вклю-
чително) и Q4 (включително).
7.2.2. Грешката на показанието за обема, 
измерен след преминаване на изпитването за 
издръжливост, не трябва да надвишава:
а) ± 6 % при обем, измерван между Q1 (вклю-
чително) и Q2 (не се включва);
б) ± 2,5 % при обем, измерван между Q2 
(включително) и Q4 (включително); за водомери, 
предназначени за измерване на вода с темпера-
тура между 0,1 °C и 30 °C;
в) ± 3,5 % при обем, измерван между Q2 
(включително) и Q4 (включително), за водомери, 
предназначени за измерване на вода с темпера-
тура между 30 °C и 90 °C.
Пригодност
8.1. Водомерът трябва да може да се монтира 
да работи във всяко положение, освен когато 
ясно е указано друго.
8.2. Производителят определя дали водомерът 
е проектиран да измерва обратен поток. В такъв 
случай обемът на обратния поток трябва или да 
се изважда от общия обем, или да се записва 
отделно. МДГ за правия и за обратния поток 
трябва да е една и съща.
Водомерите, които не са проектирани да 
измерват обратен поток, трябва или да го пре-
дотвратяват, или да са в състояние да издържат 
случайно обръщане на потока без влошаване или 
изменение на метрологичните характеристики.